**CENTRALNA BANKA**

**BOSNE I HERCEGOVINE**

Broj: UV-122-01-1-99/18 DS

Sarajevo, 29.11.2018. godine

Na osnovu člana 7. tačke b) Zakona o Centralnoj banci Bosne i Hercegovine („Službeni glasnik BiH“, 1/97, 29/02, 08/03, 13/03, 14/03, 9/05, 76/06 i 32/07), Upravno vijeće Centralne banke Bosne i Hercegovine na 14. sjednici održanoj 29.11.2018. godine donosi

**Odluku o izmjenama i dopunama Odluke**

**o utvrđivanju tarife naknada za usluge koje vrši Centralna banka Bosne i Hercegovine**

**Član 1.**

U Odluci o utvrđivanju tarife naknada za usluge koje vrši Centralna banka Bosne i Hercegovine („Službeni glasnik BiH“, br. 9/16, 30/16 i 9/17), u članu 4. tački l) alineje 2) i 3) brišu se.

**Član 2.**

U članu 4. tačka lj) mijenja se i glasi:

„Za svaki pojedinačni izvještaj iz Jedinstvenog registra računa poslovnih subjekata u BiH na osnovu zahtjeva u pisanoj formi, uz dokaz o izvršenoj uplati na račun Centralne banke: 000020000000097, s pozivom na broj: 703851

5,00 KM (po izvještaju)“

**Član 3.**

U članu 4. u tačkama m) i n) riječi: „Jedinstvenog registra transakcionih računa u BiH“, zamjenjuju se riječima: „Jedinstvenog registra računa poslovnih subjekata u BiH“.

**Član 4.**

(1) U članu 4. dodaju se nove tačke u) i v) koje glase:

„u) za preuzimanje (download) baze podataka iz Jedinstvenog registra računa poslovnih subjekata u BiH, paušalno unaprijed, minimum za mjesec dana

500,00 KM (po jednom pristupnom mjestu)

v) pretplata za učešće u platnim sistemima Centralne banke

1.000,00 KM (mjesečno)“

(2) Dosadašnja tačka u) postaje tačka z).

**Član 5.**

(1) Ova odluka stupa na snagu osmog dana od dana objavljivanja u “Službenom glasniku BiH”, a primjenjivaće se od 01.01.2019. godine.

(2) Ova odluka će se objaviti i u “Službenim novinama Federacije BiH”, “Službenom glasniku Republike Srpske” i “Službenom glasniku Brčko distrikta BiH”.

 Predsjedavajući

 Upravnog vijeća Centralne banke

 Bosne i Hercegovine

 GUVERNER

 dr. Senad Softić